HALKO työpajakysely

1. 8. Yleishallinto ja muut tehtävät
Vastaajien määrä: 7
-	Tehtävä rajaus siitä, mikä on hallinnon tehtävää: varautuminen, MYR-jäsenyydet, ELY-neuvottelukunnat, lähialueyhteistyö ja kansainvälinen yhteistyö.
-	Tarvitaanko näitä kaikkia tehtäviä ihan todella? Suurelta osin voisi hoitaa keskitettynä palveluna, hoitaa vastuualueella tai harkita syvästi tarvitaanko koko tehtävää (esim. kansainvälinen yhteistyö). Esim. lausunnoissa riittäisi yksi koottu AVI lausunto, jossa on tuotu esiin kaikkien alueiden näkökulmat. Sama toimintamalli sopisi useimpiin tehtäviin. Vastuuyksikön johtaja: "Kohdassa on paljon sellaisia tehtäviä, joissa tarvitaan joku paikallinen toimija". Kyllä näin, mutta tuo paikallinen toimijahan vaihtelee asian mukaan, on henkilöstöhallinnosta, taloudesta, virastopalveluista jne. Asiantuntijaorganisaatio ei tarvitse "kapellimestaria" paikalle, vaan pystyy toimimaan verkostona myös etäjohdettuna.
-	Käännöstehtävät: tehtävä muutettaisiin valtakunnalliseksi, mutta niin, että tehtävään sisältyisi vain käännökset suomesta ruotsiksi. Muissa kielikombinaatioissa käytettäisiin ostopalveluita. Asia vaatii lisäselvitystä: sisältyisikö tehtävään myös ostopalvelujen koordinointia ja kielentarkistusta? Käännösten määrä? 
Organisatorisesti tehtävä edelleen viestinnässä.
-	Lähialueyhteistyö-kohtaan voisi vielä merkitä, että se on strategisen tulossopimuksen tavoitteen (kohta 2.5) mukaisesti hoidettava tehtävä.
Kansainvälinen yhteistyö -kohtaan samoin: on strategisen tulossopimuksen tavoitteen (kohta 2.5) mukaisesti hoidettava tehtävä.
Varautuminen liittyy koko AVIn poikkihallinnollisiin tehtäviin ja sitä kautta on ylijohtajan vastuulla.
Aluekehittämisen kannalta merkittävät lausunnot poikkeavat toimintaympäristöstä johtuen aluehallintovirastoittain, on huomioitava alueellisesti.
Lausunnoista suuri osa on myös lain valmisteluun liittyviä, jossa tärkeää on ennakoida tulevan lain vaikutukset alueen hyvinvointiin, oikeusturvaan ja turvallisuuteen.
Taustamuistiosta puuttuu kohta Virka-ansiomerkit (jotka voi keskittää) ovat kyllä taulukossa.
Kehittämistehtäviin: kehittäminen on nähtävä aina osana viraston kehittämistä.
Johtoryhmä -kohtaan: johtoryhmä toimii koko AVIn ja poikkihallinnollisen toiminnan tukena.
Ylijohtajan assitentin tehtävään: suurin osa on nimikkeellä sihteeri, jota tässä voisi käyttää (vain 1 on assistentti) Ylijohtajan sihteerin tehtävä on usein myös työaikaan sitoutumaton (tilaisuudet/valmistelut). Ylijohtajan sihteerin ydintehtävässä ei ole hyötyä keskittämisestä, päinvastoin se lisäisi hallintoa.
Ylijohtajan tekninen avustaja on tietääkseni vain yhdessä AVI:ssa (Taustamuistiossa on maininta joissakin aluehallintovirastoissa)
-	Käännöspalvelut voidaan hyvin keskittää, kunhan huolehditaan riittävästä verkostosta myös loma-aikoina. ESAVIssa tämä on hoidettu siten, että kääntäjän poissa ollessa ns. käännöskoordinaattorit välittävät käännökset sopimustoimittajille. ESAVIssa käännössivujen määrä on niin suuri, että joka tapauksessa ostopalvelujen koordinaatioon tarvittaisiin asiantunteva henkilö. Ammattitaitoisen kääntäjän tehtävinä on myös kielineuvonta ja yhtenäisen terminologian ylläpito ja kehittäminen. Lisäksi kääntäjä huolehtii tietoturvasta käännöstoimeksiannoissa sekä laskutuksen oikeellisuudesta, tarvittaessa reklamaatioista niin käännösten kuin laskutuksen osalta. Mikäli käännökset hoidettaisiin pelkästään ostopalveluna, hoitaisivat käännöksen tilaajat koko prosessin itsenäisesti, ilman koordinaatiota. 
Käännöspalvelut kuuluisivat organisatorisesti viestintään. Paitsi että viestintä on yksi keskeinen käännösten tilaaja (tiedotteet, esittelymateriaalit, nettisivut jne.), se on myös keskeinen kumppani oikeakielisyyden ja terminologian vaalimisessa sekä viestinnällisten ja kielellisten periaatteiden kehittämisessä (kenelle viestitään, mitä viestitään, millä kielillä viestitään).

-	Viraston ja ylijohtajan johtamista tukevan yleishallinnon tehtävien kirjo ja hoitotapa vaihtelevat aveittain. Myös näkemys hallinnon roolista vaihtelee "hallinnollis-teknokraattisesta" laajemmin viraston toimintapolitiikkaa tukevaan ja yhteenliimaavaan rooliin. Pienessä avissa on ollut tarpeen kehittää hallinnon koordinoivaa roolia ja johtamista tukevaa toimintamallia, jolla on voitu optimoida vastuualueiden keskittymistä ydintehtäviinsä. Jos avi-kohtainen resurssi minimoidaan, syntyy riski, että muutos johtaa väistämättä nykyisenlaisen hallinnollisen työn valumiseen vastuualueille. Esim. strateginen suunnittelu ja varsinkin raportointi (strat+ tuloksellisuusraportointi) työllistävät vastuualueita runsaasti mutta ehdottomasti myös hallintoa joka vastaa kokonaisuuksien kasaamisesta ja "teknisen puolen/osuuden" lisäksi pitkälti myös sisällöllisestä johdonmukaisuudesta. 
Nykytoiminnassa hallinnolle on langennut myös paljon työryhmien veto-, koordinointi- ja valmistelutehtäviä, joiden osuudessa vastuualueet mielellään rajaavat tiukastikin osallistumistaan. Tästä esim. on toiminnallinen tasa-arvotyö. Yleishallinnon työpajan muistiossa on todettu, että se on hallintoon kuuluva tehtävä, mutta olen henkilökohtaisesti siitä eri mieltä. Jos vastuualueiden/asiantuntijatason sitoutuminen asiaan on heikkoa, seurauksena on tehtävän "hallinnointi", joka ei välttämättä tuota asialle konkreettista lisäarvoa.
-	Ylijohtajan johtamista tukevat toiminnot ja toimintaympäristön seuranta sekä sidosryhmäyhteistyö tapahtuu alueella. Koko virastoa koskevat lausunnot lainsäädännön muutoksista (tiettyjä lausuntoja jotka koskevat kaikkia AVI-virastoja tai osaa on tehty yhdessä ja pidetään yhteyttä). Alueellista verkostoutumisen yhteistyö (lausunnot maakuntaliitot jne) ja kuntien kanssa tehtävä yhteistyö sekä alueellinen viranomaisyhteistyö esim.sisäinen turvallisuus varautuminen on kunkin alueen omaa. Lähialueyhteistyö (tarpeen mukaan yhteistyötä muiden rajaan rajoittuvien AVIen kanssa).